Van engelbeerde van graven
HHet sijn comen in rechte inde banck voer meyer ende scepen van loven engelbt
van gven natuerlic soen baudewijns wilen van graven he van malevien ende
van torbisoul die ovmids vonisse van scepen brieve van loven beleidt es tot
den goeden gielijs sone jans van huy van foil in deen side en willem mas
sone colijns wilen mas die ovmids vonisse van scepen brieve van lovene
beleidt es tot den goeden des selfs wilen colijns sijns vaders die sweer was
des voirs gielijs in dande daer de voirs engelbert een aensprake dede
ten voirscr willem wt seggende dat ter tijt doen de voirs wilen colijn
de vader den voirs willem sinen sone gehuwede dat hi hem in huweliker
vorwerden doen geloefde xl mudde corens tsjaers thiensche mate ter
stont en xx mudde corens daer toe der maten voirs nae colijns doet
en sijns wijfs doet wilen in alsulker vorwerden dat nae de doet des selfs
colijns en sijns wijfs de voirs willem de voirs xx mudde corens inbrenge
mochte op dat hem ghenueghde en dan deylen gebruedlic en zusterlic
in alle de goede have en erve die nae den voirs wilen colijn en sijn wijf
bliven souden dwelc de voirg engelbt boet te thoene en met den mynsten
c Seide voert de voirs engelbert als de voirs colijn de vader coline sine
anden sone ghehuwede dat hi hem doen geloefde xxv mudde corens en dat
hi hem een huys ovgaf gelegen te geldenaken getaxeert voe iii mudde
corens dat waen te samen xxviii mudde der maten voirs en dat hi nae
colijns en sijns wijfs doet hebben soude noch xx mudde corens der voirs
maten in alsulker vueghen dat hi de xx mudde inbngen mochte op dat
hi woude en zusterlic en bruederlic deylen op de manie voirscr dwelc
de voirs engelbert oec boet te thoenen en metten mynsten c Seide noch
de voirs engelbert als de voirs colijn de vader juwetten sijnre docht ghe
huwede aen den voirs gielijse van huy dat hi haer doen in huweliker vor
werden gaf xx mudde corens der maten voirs en dat sij nae sijn doet
en sijns wijfs doet noch hebben soude xi mudde corens der maten voirs
in alsulker voegen dat sij de voirs xi mudde corens inbngen mochte op dat
sij woude en dan deylen met hoen brueders in have en erve op de manie
voirscr dwelc de voirs engelbert oec boet te thoenen en metten mynsten tc
hoepte en meynde soe waer hi dese poente gethoenen conste dat hem en sine beleide
terdel vanden goeden have en erve nae den voirs wilen colijn en sinen wive ghe
bleven volghen soude en sculdich weete volgen Op welke aensprake de voirg
willem met sinen gelevden voersprake antwerden dede dat hi hoepte dat hem
die aensprake gheen onstade doen en soude want hi meynde dat de voirgh